नगर निगम में अफसरों की फौज, परंतु फिर भी जन शिकायतें बरकरार क्यों : ठुकराल
समाजसेवीकैलाश ठुकराल ने सवाल किया है कि महानगर में लोगों के सामान्य काम शिकायतें हैं और इनका हल निकालने के लिए अधिकारियों की पूरी फौज है परंतु फिर भी शिकायतें समस्याएं क्यों बनी हुई हैं और कोई इलाका जीरो कंप्लेंट वाला क्यों नहीं बन पाया है। ठुकराल ने इस संबंध में नगर निगम आयुक्त से सूचना के अधिकार के तहत जानकारी मांगी है।
ठुकराल ने कहा है कि निगम ने आदेश (क्रमांक 2254, दिनांक 17-8-2015) में महानगर के 60 वार्डों के तीन ग्रुप बनाकर तीन अधिकारियों को नगर निगम के अधिकार क्षेत्र में आने वाले सारे काम का वितरण किया था। आरटीआई के तहत जानकारी मांगी है कि अपने-अपने कार्यों की सुपरविजन काउंटर जांच के लिए किस अधिकारी ने कब, कहां और किस तारीख को संबंधित जगहों, साइटोंं का दौरा किया। पंजाब म्यूनिसीपल कार्पोरेशन एक्ट 1976 के तहत मिले अधिकारों के अंतर्गत अभी तक स्ट्रीट लाइटों की जांच, नगर निगम के पार्कों की स्थिति, शहर के आंतरिक हिस्सों की नालियों , सीवेरज सड़कों की सफाई, पेयजल, सार्वजनिक स्थलों पर अवैध अतिक्रमणों को लेकर इन अधिकारियों ने निजी तौर पर क्या किया है।
ठुकराल का कहना है कि अफसर जनता की दिक्कतें सुनने को फील्ड में बेहद कम निकलते हैं। इस जानकारी के तहत वह यही हकीकत सरकार के सामने लाना चाहते हैं।
hin_Deva hin_Deva hin_Deva hin_Deva